钦定古今图书集成/明伦汇编/人事典/第071卷 > 《方言》 > 《贫》
## 钦定古今图书集成/明伦汇编/人事典/第071卷 > 《方言》 > 《贫》

《洪范》六极，其四曰：“贫困于财之谓也。”仲尼亦曰：“贫与
贱是人之所恶”，此言难处也。又曰：“贫而无怨难”，此言
其多有也。在昔先民，亦有德充而道富，言忠而行笃，
或乃家无担石，室如环堵，樵苏不给，藜藿苦饥，席户
以蔽风雨，缊袍以御寒沍，耕而为业，仆赁以取资，以
至假贷无获，宦游益困，屈志于鄙事，尽瘁于力作，并
日而食徒行以出士之穷也。乃至于是其或命运亨
曾勋名崇建出幽迁乔先约后泰者盖不乏焉至有
栖迟末路终然沦没者斯子夏所谓“富贵在天良有
数存乎！其中尔。”